
కపిల్దేవ్ జీవితం ఆధారంగా బాలీవుడ్లో ‘1983 వరల్డ్ కప్’ అనే చిత్రం రూపొందనున్న విషయం తెలిసిందే. ఇటీవల సల్మాన్ఖాన్తో ‘ట్యూట్లైట్’ను రూపొందించిన కబీర్ఖాన్ ఈ చిత్రానికి దర్శకుడు. కాగా ఇందులో కపిల్ పాత్రను అర్జున్ కపూర్ చేయనున్నట్లు ఇదివరకు ప్రచారంలోకి వచ్చింది. తాజాగా ఆ పాత్రను అర్జున్ కాకుండా రణవీర్సింగ్ చేయనున్నాడనే విషయం వెల్లడైంది. ఈ విషయాన్ని బాలీవుడ్ విశ్లేషకుడు తరణ్ ఆదర్శ్ తన ట్వీట్ ద్వారా తెలిపారు. ‘‘కబీర్ఖాన్ తీయనున్న క్రీడా నేపథ్య చిత్రం ‘1983 వరల్డ్ కప్’లో కపిల్దేవ్గా రణవీర్సింగ్ కనిపించనున్నాడు’’ అని ఆయన చెప్పారు. కపిల్ సారథ్యంలో 1983లో లండన్లో జరిగిన వరల్డ్ కప్ ఫైనల్స్లో వెస్టిండీస్ పై నెగ్గిన భారత్ చరిత్ర సృష్టించింది. తొలిసారి ట్రోఫీని దక్కించుకుంది. ప్రస్తుతం రణవీర్సింగ్ ‘పద్మావతి’ చిత్రంలో అల్లావుద్దీన్ ఖిల్జీ పాత్రను పోషిస్తున్నాడు.

kapildev jeevitam aadhaaramgaa balivudlo ‘1983 werald kap’ ane chitram roopondanunna vishayam telisinde. iteevala salmaankhaantho ‘tutelite’nu roopondinchina kabirkhan ee chitraaniki darsakudu. kaga indulo kapil paatranu arjun kapur cheyanunnatlu idivaraku prachaaramloki vachindi. taajaagaa aa paatranu arjun kakunda ranavirsing cheyanunnadane vishayam velladaindi. ee vishayaanni balivud visleshakudu taran aadars tana tweet dwara telipaaru. ‘‘kabirkhan teeyanunna creeda nepathya chitram ‘1983 werald kap’loo kapildevga ranavirsing kanipinchanunnadu’’ ani aayana cheppaaru. kapil saarathyamlo 1983loo landanlo jarigina werald kap finalslo vestindies pai neggina bharat charitra srushtinchindi. tolisari tropheeni dakkinchukundi. prastutam ranavirsing ‘padmavati’ chitramlo allavuddin khilji paatranu pooshistunnaadu.